Boland Landbouskool - Akademie & Kultuur
Kies een vak per groep.
LANDBOUBESTUURSPRAKTYKE: Op 'n plaas werk 'n boer op 'n jaarlikse basis met 'n boerderybestuursprogram. Daar is bv 'n paarseisoen, lamseisoen, gesondheidbeheer, bemarking, waardetoevoeging, ens. Die vak bestudeer plantproduksievertakkings en diereproduksievertakkings soos hulle deur 'n seisoen bestuur word. Dit is 'n meer praktiese vak wat leerders nader na die landboupraktyk neem.
LANDBOUWETENSKAPPE: Wetenskaplike benadering tot die landbou in sy geheel. Kernwoorde soos ontleed en analiseer. Gebruik studievelde soos grondkunde, plantestudies, dierestudies, optimale hulpbronbenutting, ekonomie binne die landbou, landbougenetika en basiese wetenskaplike beginsels.
LANDBOUTEGNOLOGIE: Die vak bestudeer die magdom tegnologie wat deesdae in die landbou te vinde is. Dit is 'n meer praktiese vak waar werk in 'n werkswinkel 'n beduidende rol speel. Die vak bestudeer verskillende materiale, konstruksies, kalibrerings, vorme van energie, ens. Die tegnologiese proses kenmerk hierdie vak waar leerders moet bewys lewer dat hulle oor sekere tegniese vaardighede beskik.